Παναθηναϊκός (σκάκι)

Το τμήμα σκακιού του Παναθηναϊκού λειτούργησε από το 1959 έως το 1996 και επανιδρύθηκε το 2020, έχει κατακτήσει 2 διασυλλογικά πρωταθλήματα Ελλάδος.

## Ιστορία
### Ίδρυση
Η σκακιστική ομάδα του Παναθηναϊκού ιδρύθηκε το 1959 με πρωτεργάτη τον Γεράσιμο Ναστάτο. Από το 1960 οι Αναστασόπουλος, Τρικαλιώτης και Γρηγορίου, έχοντας τη στήριξη του ερασιτέχνη Παναθηναϊκού και ικανοποιώντας το αίτημα αρκετών φίλων του αθλήματος, συγκρότησαν την ομάδα σκακιού.

### 1960-1976
Το 1964 η ομάδα του Παναθηναϊκού κατέκτησε Πρωτάθλημα Ελλάδας με πρωταγωνιστές τους Τρικαλιώτη (ο οποίος διακρίθηκε και σε παγκόσμιο επίπεδο), Κόκκορη και Γρηγορίου. Την επόμενη χρονιά ο Παναθηναϊκός τερμάτισε στη δεύτερη θέση. Το 1966 αναδείχθηκε και πάλι πρωταθλητής έχοντας στις 6 από τις 10 πρώτες θέσεις της κατάταξης αθλητές του, ενώ ο Α. Αναστασόπουλος αναδείχθηκε πρωταθλητής σε ατομικό επίπεδο. 

Το 1969 αναδείχθηκε και πάλι πρωταθλητής με κορυφαίο το Χρήστο Κόκκορη, ο οποίος στον τελικό αντιμετώπισε τον επίσης αθλητή του Παναθηναϊκού Ν. Καζιλάρη. Ο ίδιος επανέλαβε την επιτυχία και την επόμενη χρονιά δίνοντας ένα ακόμη τίτλο στον ΠΑΟ. Το 1971 ο Παναθηναϊκός κατέκτησε και πάλι το πρωτάθλημα Ελλάδας χωρίς ωστόσο να καταφέρει να επιτύχει κάποια ατομική πρωτιά. 

Το 1968 επίσης ο Γ. Τρικαλιώτης αναδείχθηκε ισόπαλος με το Μπομπι Φίσερ έναν από τους κορυφαίους σκακιστές στην ιστορία του αθλήματος. Τα 1973 και 1974 ο Παναθηναϊκός κατέκτησε το Κύπελλο Ελλάδας. Το 1976 ο Παναθηναϊκός με πρωταγωνιστές τους Βυζαντιάδη και Γρηγορίου κατέκτησε το Πρωτάθλημα ολοκληρώνοντας τον κύκλο των συλλογικών διακρίσεων.

### 1976-1996
Τα επόμενα χρόνια το τμήμα οδηγήθηκε σταδιακά σε παρακμή και ο σύλλογος δεν κατάφερε να πρωταγωνιστήσει ξανά. Εξακολουθεί θεωρητικά να υφίσταται, όμως από τη δεκαετία του 90 έχει πάψει να λειτουργεί.

### Επανίδρυση
Στις 28 Δεκεμβρίου 2020 ανακοινώθηκε η επανίδρυση του τμήματος και η στελέχωσή του με τους πρώτους 13 αθλητές. Ο Σύλλογος ξεκίνησε την πορεία του από την Β' τοπική κατηγορία. Από το 2022 έως το 2025 πέτυχε συνεχόμενες ανόδους, ενώ το 2026 πρώτευσε και στον προκριματικό όμιλο Α' Εθνικής, παραμένοντας αήττητος σε αυτή την πορεία του στις χαμηλότερες κατηγορίες με 41 νίκες και μία ισοπαλία.. Έτσι το 2026 θα αγωνιστεί στην τελική φάση του πρωταθλήματος Α' Εθνικής για πρώτη φορά ύστερα από πολλές δεκαετίες.

Το 2025 κατέλαβε την τρίτη θέση στο κύπελλο Αττικής και προκρίθηκε στο κύπελλο Ελλάδας. Εκεί κατάφερε να βρεθεί σε τελική φάση πανελλήνιας διοργάνωσης για πρώτη φορά μετά από πολλές δεκαετίες, καταλαμβάνοντας την τρίτη θέση στο φάιναλ 4.

## Ομαδικοί τίτλοι
2 Πρωταθλήματα Ελλάδας: 1970, 1971
: Σημ.: Ο ίδιος ο σύλλογος παραθέτει 4 Διασυλλογικά  Πρωταθλήματα Ελλάδας (1966, 1970, 1971, 1973), 6 Πρωταθλήματα Ελλάδας Ομαδικής Βαθμολογίας (1960, 1961, 1962, 1963, 1964, 1965) , 4 Πρωταθλήματα Ελλάδας Ομαδικής Κατάταξης (1960, 1961, 1962, 1963) και 2 Κύπελλα Ελλάδας (1973, 1974), σε χρονιές που η Ελληνική Σκακιστική Ομοσπονδία δεν διαθέτει στοιχεία.

### Άλλοι
* Πρωτάθλημα Προκριματικού Ομίλου Α' Εθνικής Αττικής: 2026
* Πρωτάθλημα Β' Εθνικής κατηγορίας Αττικής: 2025
* Πρωτάθλημα Γ' Εθνικής κατηγορίας Αττικής: 2024 
* Πρωτάθλημα Α' τοπικής κατηγορίας Αττικής: 2023 
* Πρωτάθλημα Β' τοπικής κατηγορίας Αττικής: 2022 
* Κύπελλο Βετεράνων S50 Αττικής: 2024
* Ομαδικό Ανδρών Κύπελλο Αττικής ΕΣΣΝΑ  "Σπύρος Μπίκος": 2024, 2025
* Ομαδικό Ανδρών Κύπελλο Αττικής ΕΣΣΝΑ "Λάζαρος Δρεπανιώτης": 2024
* Ομαδικό Ανδρών Κύπελλο Αττικής Φιλίας ΕΣΣΝΑ "Πέτρος Κολυβάς": 2025
* Ομαδικό Ανδρών Κύπελλο Αττικής Φιλίας ΕΣΣΝΑ "Νίκος Στρόφαλης": 2025, 2026

## Σκακιστές του τμήματος

## Αξιόλογοι σκακιστές

## Παραπομπές


## Πηγές
* Σήφης Βοτζάκης (συνεργ. Βαγγέλης Μελέκογλου), *100 χρόνια Παναθηναϊκός • Η ιστορία 1908-2008*, Εκδόσ. Α.Α Λιβάνη, Αθήνα 2008, ISBN 960-1418-75-X
* συλλογικό έργο, *Τριφύλλι 100 χρόνια*, επετειακή έκδοση εφ. *Goal news*, Αθήνα 2008
* ψηφιακό αρχείο εφ. *ΑΘΛΗΤΙΚΗ ΗΧΩ*.

Σκάκι
Π